ด้ายแดงผูกรักบ้านอามากามิ
สื่อ > อนิเมะ > รายชื่อตอน

| ตอน | ชื่อ  | กำกับโดย  | สตอรี่บอร์ดโดย  | วันที่ฉายครั้งแรก  |  |
| --- | --- | --- | --- | --- | --- |
| 1 | "จุดเริ่มต้นของปาฏิหาริย์" Transliteration: "Kiseki no Hajimari" (ญี่ปุ่น: 奇跡のはじまり) | โอริ ยาซุคาวะ | ยูจิโระ อาเบะ | 1 ตุลาคม 2567 (2567-10-01) |  |
  "คามิฮาเตะ อุริว" เด็ก ม.ปลายผู้ไม่เชื่อในพระเจ้า อุริวไม่มีญาติพี่น้องและเติบโตขึ้นในสถานสงเคราะห์ แต่แล้ววันหนึ่งเขาก็ได้พบกับผู้อุปถัมภ์ แม้อุริวที่ตั้งเป้าหมายเป็นคณะแพทย์มหาวิทยาลัยเกียวโต จะรู้สึกดีใจที่เขาจะสามารถตั้งใจอ่านหนังสืออย่างสงบได้สักที แต่สถานที่ที่รับเลี้ยงเขากลับเป็นศาลเจ้าซะอย่างงั้น และที่นั่นยังมี "อามากามิ ยาเอะ" "อามากามิ ยูนะ" "อามากามิ อาซาฮิ" ที่อยู่ในช่วงวัยเดียวกับเขา แม้แต่ละคนจะมีเอกลักษณ์เฉพาะตัวแต่มิโกะสามพี่น้องผู้แสนน่ารักเองก็อาศัยอยู่กับเขาด้วยเช่นกัน และแล้วการใช้ชีวิตกับมิโกะสามพี่น้องก็ได้เริ่มต้นขึ้นอย่างกะทันหัน
| 2 | "เที่ยงวันกับนกกระเรียน" Transliteration: "Hakuchū to Tsuru" (ญี่ปุ่น: 白昼と鶴) | จิกะ มังกังจิ | ฮิโรชิ วาตานาเบะ | 9 ตุลาคม 2567 (2567-10-09) |  |
  อุริวและสามพี่น้องอามากามิเหมือนจะเริ่มใช้ชีวิตร่วมกันอย่างไม่มีปัญหาใด ๆ แต่ทว่า จิโดริ เจ้าอาวาสแห่งศาลเจ้าอามากามิได้กล่าวว่า "จะให้มาเป็นเขยแล้วแต่งงานกับใครสักคนในสามพี่น้อง เพื่อสืบทอดศาลเจ้าต่อไป" ทำให้สถานการณ์ดังกล่าวได้เปลี่ยนไป ไม่ใช่เพียงแค่อุริวที่มีความฝันที่จะเป็นหมอในอนาคต แต่รวมถึงสามพี่น้องที่รู้จักตกใจและทำตัวไม่ถูกกับเรื่องการแต่งงานที่แสนกะทันหันนี้ สามพี่น้องนำโดยยูนะจึงได้ดำเนิน "ปฏิบัติการขับไล่ทางอ้อม" เพื่อขับไล่อุริวอย่างสันติวิธี แต่ทว่า...
| 3 | "ท่านเทพกับการแอบพบ" Transliteration: "Kamisama to no О̄se" (ญี่ปุ่น: 神様との逢瀬) | มาซาฮิโระ วาตานาเบะ | ฮิโรชิ วาตานาเบะ | 16 ตุลาคม 2567 (2567-10-16) |  |
  ถึงแม้เรื่องราวจะมีขึ้น ๆ ลง ๆ แต่แล้วอุริวกับสามพี่น้องอามากามิก็ได้เริ่มต้นใช้ชีวิตภายใต้ชายคาเดียวกันในฐานะ "ครอบครัว"  หลังจากนั้นพวกเขาก็ถูกจิโดริสั่งให้ "ดูตัวกันเพื่อกระชับมิตรของทั้งสองฝ่ายให้แน่นแฟ้นมากขึ้น" อุริวที่ไม่มีความตั้งใจที่จะสืบทอดศาลเจ้าต่อในอนาคตก็ไม่ได้มีใจอยากจะดูตัวสักเท่าไหร่ และเขาเองก็คิดว่าสามพี่น้องเองก็คงไม่ได้มีกะจิตกะใจเหมือนกับตัวเอง แต่อาซาฮิลูกคนสุดท้องที่มาเเป็นคู่ดูตัวเป็นคนแรกสุดดันกระตือรือร้นกับการดูตัวผิดคาด และเธอก็เหมือนจะเข้าใกล้อุริวขึ้นเรื่อย ๆ แล้ว...
| 4 | "งานเทศกาลศาลเจ้าอามากามิ ~ผูกสัมพันธ์~" Transliteration: "Amagami Jinja Reitaisai ~Tsunagari~" (ญี่ปุ่น: 甘神神社例大祭　～繋～) | ยูกิ วาตานาเบะ | ยูกิ วาตานาเบะ | 23 ตุลาคม 2567 (2567-10-23) |  |
  ในวันหนึ่งบุคคลที่ชื่อว่า "คิตะชิราคาวะ มิเอมอน" ได้มาเยี่ยมเยียนศาลเจ้าอามากามิ คิตะชิราคาวะเป็นผู้ที่ให้การสนับสนุนศาลเจ้า และเนื่องจากการลดลงของผลกำไรและผู้มาสักการะในช่วงปีที่ผ่านมานี้ เขาจึงได้เรียกร้องให้ปล่อยขายศาลเจ้าไป ไม่ว่ายังไงสามพี่น้องก็อยากจะปกป้องศาลเจ้าเอาไว้ จนทำให้อุริวที่รู้สึกได้ถึงความปรารถนาของพวกเธอเสนอไปว่า "หากรวบรวมผู้มาสักการะ 5,000 คนในงานเทศกาลประจำปีได้ ขอให้ล้มเลิกการเทขายศาลเจ้าไป" ด้วยเหตุนี้อุริวและสามพี่น้องเพื่อที่จะได้ปกป้องศาลเจ้าเอาไว้ พวกเขาจึงต้องคิดแผนการรวบรวบผู้มาสักการะให้ได้ 5,000 คนอย่างเอาเป็นเอาตาย...
| 5 | "งานเทศกาลศาลเจ้าอามากามิ ~ผลิบาน~" Transliteration: "Amagami Jinja Reitaisai ~Saku~" (ญี่ปุ่น: 甘神神社例大祭　～咲～) | มาซาฮิโกะ วาตานาเบะ | เท็ตสึโตะ ไซโต | 30 ตุลาคม 2567 (2567-10-30) |  |
  เทศกาลประจำปีวันจริงอยู่ในสภาพพร้อมจัดงานเพราะความช่วยเหลือจากบรรดาผู้คนในย่านการค้าและความสำเร็จของกลยุทธ์การประชาสัมพันธ์ด้วย SNS อุริวและสามพี่น้องต่างก็มีไฟฮึดในการปกป้องศาลเจ้าเอาไว้ แต่ว่าจำนวนผู้มาสักการะกลับไม่มีเพิ่มมากขึ้นสวนทางกับความปรารถนานั้นของพวกเขา จนทำให้อุริวคิดว่า "มันแปลกจริง ๆ" และในตอนนั้นเองอาซาฮิก็มาบอกว่ามีบัญชีแอบอ้างเป็นศาลเจ้าอามากามิกำลังกระจายข่าวลือว่าเทศกาลประจำปียกเลิกกลางคันส่วนบัญชีศาลเจ้าของจริงดันได้รับแจ้งว่าถูกระงับบัญชีไปเรียบร้อยแล้ว...
| 6 | "รุ่งอรุณขับไล่ราตรี" Transliteration: "Asa kara Yorunikate" (ญี่ปุ่น: 朝から夜にかけて) | นาโอกิ ฮิชิกาวะ | ฮิโรชิ วาตานาเบะ | 5 พฤศจิกายน 2567 (2567-11-05) |  |
  พวกอุริวประสบความสำเร็จในการจัดเทศกาลประจำปีและปกป้องศาลเจ้าเอาไว้ได้ อุริวที่คิดว่าตัวเองจะสามารถจดจ่อกับการอ่านหนังสือโดยไม่มีอะไรมากวนใจได้แล้ว ดันไม่สามารถลืมเรื่องที่เขาถูกยาเอะจุ๊บในช่วงท้ายของงานเทศกาลไปได้ จนทำให้เขาไม่สามารถตั้งสมาธิได้เลย จากนั้นอาซาฮิก็มาปรากฏตัวต่อหน้าอุริวที่กำลังคิดไม่ตกอยู่ตัวคนเดียวว่า "ทำไมยาเอะถึงจะได้มาจุ๊บตัวเองกันนะ?" และอาซาฮิก็ได้บอกอุริวด้วยความมั่นใจเต็มเปี่ยมว่า "ไว้ใจได้เลย ตัวเธอจะเปิดโปงความรู้สึกของยาเอะเอง" ถึงกระนั้น...
| 7 | "ความฝันกับจันทราและความฝัน ~บทนำ~" Transliteration: "Yume to Tsuki to Yume ~Sakugetsu~" (ญี่ปุ่น: 夢と月と夢　～朔～) | โยชิฮิซะ มัตสึโมโตะ, ฮิเดฮิโกะ คาโดตะ | โยชิฮิซะ มัตสึโมโตะ | 12 พฤศจิกายน 2567 (2567-11-12) |  |
  คืนหนึ่งอุริวได้ฝันว่าเขาได้ใช้เวลากับสามพี่น้องที่อาราชิยามะและอยู่ในบรรยากาศที่สนิทสนมกันมากขึ้น อุริวที่ตื่นขึ้นมาก็ได้คิดทบทวนกับเกี่ยวกับความฝันนั้น เขาที่ได้เห็นฝันบอกเหตุมาจนถึงตอนนี้ก็ได้ตัดสินใจที่จะขัดขวางเนื้อหาในความฝันเท่าที่ทำได้เพื่อไม่ให้การอ่านหนังสือของเขาถูกรบกวนไปมากกว่านี้ ในขณะเดียวกันสามพี่น้องก็ได้มุ่งหน้าไปยังศาลเจ้าสึกิกามิที่ที่อาจารย์ของเหล่ามิโกะอยู่เพื่อไปปรึกษาว่าต้องทำยังไงถึงจะรับมือกับผู้มาสักการะที่เพิ่มมากขึ้นจากงานเทศกาลประจำปีให้ดีที่สุด
| 8 | "ความฝันกับจันทราและความฝัน ~บทต่อ~" Transliteration: "Yume to Tsuki to Yume ~Gengetsu~" (ญี่ปุ่น: 夢と月と夢　～弦～) | มากิ คามิยะ | ฮิเดโทชิ โยชิดะ | 19 พฤศจิกายน 2567 (2567-11-19) |  |
  สามพี่น้องถูก "สึกิกามิ โยมิโกะ" อาจารย์ของเหล่ามิโกะตั้งคำถามถึงความพร้อมในการสืบทอดศาลเจ้าอย่างจริงจัง อีกทั้งยังอยากให้พวกเธอเผชิญหน้ากับอนาคตของตัวเองอีกครั้งหนึ่ง อุริวที่ได้ให้กำลังใจยูนะที่ถูกคำพูดของโยมิโกะทิ่มแทงจิตใจสำเร็จ ก็รู้ตัวว่าถ้าอยู่ที่อาราชิยามะต่อไปอนาคตจะต้องเป็นไปตามฝันบอกเหตุเป็นแน่ เขาก็เลยตัดสินใจกลับบ้านทั้งแบบนั้นแต่ทว่าเขาก็อดรู้สึกเป็นห่วงยาเอะที่ตอนนี้หายตัวไปที่ไหนไม่รู้ไม่ได้...
| 9 | "ความฝันกับจันทราและความฝัน ~บทปลาย~" Transliteration: "Yume to Tsuki to Yume ~Mochizuki~" (ญี่ปุ่น: 夢と月と夢　～望～) | มังกังจิ เซ็นกะ | เท็ตซึฮิโตะ ซาโต | 26 พฤศจิกายน 2567 (2567-11-26) |  |
  ในยามเช้าของวันที่สามพี่น้องกับโยมิโกะได้มาเจอกันอีกครั้ง ดูเหมือนว่าอุริวจะฝันเห็นอนาคตที่จะได้แต่งงานกับพี่น้องทั้งสามคน ในขณะเดียวกันโยมิโกะก็ได้ไปพบกับมาฮิรุ ทั้งสองคนเป็นเพื่อนที่ดีต่อกันจึงได้มาปรึกษาเรื่องที่กลุ้มใจของตัวเอง มาฮิรุได้คาดเดาจากท่าทางของโยมิโกะว่าทำไมเธอถึงได้ลงทุนเรียกตัวเองออกมาจึงได้ถามออกไปว่า "อยากให้เล่าเรื่องในอดีตกับสามพี่น้องให้ฟัง" จากนั้นความรู้สึกจริง ๆ ของโยมิโกะและเรื่องราวการพบกันกับสามพี่น้องจึงได้ถูกเล่าออกมาจากปากของเธอ
| 10 | "เปลี่ยนชุด เปลี่ยนใจ" Transliteration: "Koromogae/Kokoro-gae" (ญี่ปุ่น: 衣替え・心替え) | โอริ ยาสุกาวะ | บ๊อบ ชิโรฮาตะ | 3 ธันวาคม 2567 (2567-12-03) |  |
  อุริวสัญญาว่าจะสนับสนุนความฝันของสามพี่น้องในฐานะครอบครัวที่ศาลเจ้าสึกิกามิ และเพื่อการนั้นเองเขาก็พยายามจะเรียกชื่อจริงของพวกเธอดี ๆ แต่มันก็ไม่ราบรื่นเท่าไหร่ ในขณะเดียวกันภาคการศึกษาใหม่ก็ได้เริ่มต้นขึ้น ในที่สุดอุริวก็ได้ไปโรงเรียนที่ตัวเองได้ย้ายเข้าไปและพบว่ายูนะเองก็อยู่ที่นั่นเช่นกัน โรงเรียนของยูนะได้กลายเป็นสหศึกษานับตั้งแต่ปีนี้ อุริวจึงกลายเป็นนักเรียนชายเพียงคนเดียวในชั้นเรียน อุริวที่ไม่อยากทำให้เรื่องที่ตัวเองอาศัยอยู่กับยูนะแดงขึ้นมา จึงพยายามใช้ชีวิตในโรงเรียนและอยู่ให้ห่างยูนะเท่าที่จะทำได้ แต่ทว่า...
| 11 | "สาเหตุของการนอนดึก ~บทนำ~" Transliteration: "Yofukashi no Shōtai ~Hajimari~" (ญี่ปุ่น: 夜ふかしの正体 ~序~) | ฮิเดฮิโกะ คาโดตะ, โยชิฮิซะ มัตสึโมโตะ | โยชิฮิซะ มัตสึโมโตะ | 10 ธันวาคม 2567 (2567-12-10) |  |
  ในคืนวันหนึ่ง อุริวได้ฝันถึงวันวานวัยเด็กที่เขาได้พบเจอกับเด็กผู้หญิงที่สวมชุดกิโมโนซึ่งเขาก็นึกไม่ออกเลยว่าเด็กผู้หญิงคนนั้นเป็นใคร และในคืนอีกวัน อุริวก็ได้เดินทางไปยังงานเลี้ยงของสโมสรของมหาวิทยาลัยของยาเอะ เพราะยูนะและอาซาฮิเป็นห่วงเวลายาเอะเมาแล้วจะเต็มไปด้วยช่องโหว่จึงได้ขอร้องให้เขาไปเป็นบอดี้การ์ดด้วย ถึงแม้จะมีสถานการณ์ที่หวาดเสียวอยู่บ้างแต่อุริวก็ได้รับบทบอดี้การ์ดของยาเอะได้จากยอดเยี่ยมจากการแสร้งเป็น "แฟนจากมหาวิทยาลัยเกียวโต" ทว่าระหว่างทางกลับบ้านไม่รู้ทำไมยาเอะที่เมาอยู่ถึงได้ยิ้มด้วยความเศร้าสร้อย...
| 12 | "ตัวตนของการนอนดึก ~ชะตา~" Transliteration: "Yofukashi no Shōtai ~En~" (ญี่ปุ่น: 夜ふかしの正体 ~縁~) | มิยูกิ อิวาตะ | ฮิโรชิ มัตสึโซโนะ | 17 ธันวาคม 2567 (2567-12-17) |  |
  อุริวรู้สึกคาใจเกี่ยวกับความสัมพันธ์ระหว่าง "อิจิโจจิ เรโกะ" กับยาเอะอย่างเลี่ยงไม่ได้ ระหว่างการออกไปข้างนอกกลางดึกเขาได้พยายามถามยาเอะตรง ๆ แต่มันก็ไม่เป็นไปด้วยดีเท่าไหร่ เพราะเขาถูกเตือนอย่างมีนัยยะจากมาโคโตะเพื่อนสมัยเด็กของเธอ ณ ศาลเจ้าอินาริที่ได้แวะเป็นที่สุดท้าย ทุกคนก็ได้คุยกันว่า "แบ่งเป็นสองกลุ่มแล้วเดินขึ้นไปถึงยอดเขากัน" ทำให้อุริวคิดว่าในที่สุดก็มีโอกาสจะได้อยู่สองต่อสองกับยาเอะสักที แต่ไม่รู้ทำไมยูนะกับอาซาฮิก็เริ่มบอกว่าอยากจะจับคู่กับอุริวซะอย่างงั้น...?
| 13 | "ตัวตนของการนอนดึก ~รัก~" Transliteration: "Yofukashi no Shōtai ~Koi~" (ญี่ปุ่น: 夜ふかしの正体 ~恋~) | มาซาฮิโกะ วาตานาเบะ | บ๊อบ ชิโรฮาตะ | 24 ธันวาคม 2567 (2567-12-24) |  |
  อุริวได้ถูกย้อนอดีตในตอนที่ตามหายาเอะที่พลัดตกภูเขาบนศาลเจ้าอินาริ อุริวที่ได้ย้อนกลับไปยังสมัยเด็กของเขาได้สูญเสียความทรงจำในวัย 17 ปีของตัวเองไปชั่วคราว จนกระทั่งภาพทับซ้อนของยาเอะที่มาจาก "อิจิโจจิ เรโกะ" หญิงสาวในชุดกิโมโนที่ได้เจอในอดีตทำให้เขาได้รับความทรงจำกลับคืนมา อุริวที่รู้ว่ายาเอะในสมัยเด็กคืออิจิโจจิ เรโกะ และได้รู้อีกว่าเธอกำลังอมทุกข์จากความสัมพันธ์ในครอบครัวที่แสนซับซ้อนจึงทำให้เขาช่วยเธอออกมาจากเหล่าชายชุดดำที่มารับเธอกลับบ้าน อุริวและเรโกะที่หนีจากชายชุดดำก็ได้มุ่งหน้าไปยัง "สถานที่พิเศษ" ของอุริว แต่ทว่า...
| 14 | "ตาชั่งแบกคำอธิษฐาน ~หมุนวน~" Transliteration: "Negai o Noseta Tenbin ~Mawaru~" (ญี่ปุ่น: 願いをのせた天秤~廻~) | เค็น ซานูมะ | เค็น ซานูมะ | 14 มกราคม 2568 (2568-01-14) |  |
  เทศกาลทานาบาตะได้ถูกจัดขึ้นในวันที่ 7 กรกฏาคมที่ศาลเจ้าอามากามิ ในโรงเรียนมัธยมต้นที่อาซาฮิเข้าเรียนได้ขอให้บรรดานักเรียนเขียนคำอธิษฐานกระดาษขอพร อาซาฮิและคู่แข่งในชมรมของเธออย่าง "มัตสึกาซากิ คาเรน" ได้เขียนคำอธิษฐานไปว่า "คว้าชัยชนะในงานแข่งมาราธอน" ซึ่งจริง ๆ แล้วมีกำหนดการจัดงานแข่งมาราธอนในวันที่ 30 มิถุนายนก่อนหน้าเทศกาลทานาบาตะ แม้อาซาฮิจะบอกว่าจะทำทั้งงานเทศกาลทานาบาตะและคว้าชัยชนะงานแข่งมาราธอนให้ได้ แต่งานแข่งก็ถูกเลื่อนออกไปเพราะฝนตกหนัก และไปชนกับวันจัดเทศกาลทานาบาตะซะอย่างงั้น...
| 15 | "ตาชั่งแบกคำอธิษฐาน ~ย้อนกลับ~" Transliteration: "Negai o Noseta Tenbin ~Modoru~" (ญี่ปุ่น: 願いをのせた天秤~戻~) | TBD | TBA | 21 มกราคม 2568 (2568-01-21) |  |
  อุริวกับอาซาฮิติดอยู่กับลูปเวลาจากวันที่ 7 กรกฏาคมพวกเขาต้องกลับไปยังวันที่ 28 มิถุนายน ระหว่างชีวิตที่ถูกวนอยู่ซ้ำ ๆ อาซาฮิได้เลือกที่จะเข้าร่วมเทศกาลทานาบาตะและถอนตัวจากงานแข่งมาราธอน อาซาฮิที่มีแรงฮึดในฐานะหัวหน้าฝ่ายประชาสัมพันธ์ได้จัดอีเวนต์ที่ชื่อ "การโหวตคัดเลือกมิโกะสามพี่น้องสุดสวย" และทำให้เทศกาลทานาบาตะสำเร็จไปอย่างสวยงาม แม้อาซาฮิจะได้ใช้เวลาอย่างเต็มเปี่ยมกับบรรดาพี่ที่รักและอุริว เธอก็ได้เห็นคำอธิษฐานบนกระดาษขอพรของคาเรนที่ปรากฏตัวมาในฐานะผู้มาสักการะ จนทำให้เธอรู้สึกคลุมเครือขึ้นมา...
| 16 | "ตาชั่งแบกคำอธิษฐาน ~ก้าวไปข้างหน้า~" Transliteration: "Negai o Noseta Tenbin ~Susumu~" (ญี่ปุ่น: 願いをのせた天秤~進~) | โอริ ยาซูกาวะ | ฮิโรชิ มัตสึโซโนะ | 28 มกราคม 2568 (2568-01-28) |  |
  อุริวและอาซาฮิยังไม่สามารถหลบหนีออกจากลูปเทศกาลทานาบาตะไปได้ และจากลูปที่ไม่จบไม่สิ้นนี้ เธอก็ยังไม่สามารถหาคำตอบได้ว่า "ความปรารถนาที่แท้จริงของตัวเอง" คืออะไร ศาลเจ้าและงานมาราธอน ไม่ว่าอย่างไหนเรื่องที่มีความรู้สึกอันล้ำค่าก็เป็นความจริง เพราะงั้นไม่ว่าจะเลือกอย่างไหน อาซาฮิก็กลุ้มใจและรู้สึกคลุมเครืออยู่ดี ระหว่างนั้นเองจู่ ๆ คาเรนก็ได้บุกเข้ามาหา และได้ท้าดวลวิ่งแข่งมาราธอนแบบจริงจังกับอาซาฮิที่ยังสับสนและไม่เข้าใจสถานการณ์แถมยังพูดบอกอาซาฮิอยู่ฝ่ายเดียวว่า "ถ้าตัวเองชนะขึ้นมาขอให้อาซาฮิเลิกวิ่งไปซะ"...
| 17 | "ไฟส่งวิญญาณและคำสาบานกับเทพเจ้า" Transliteration: "Okuribi to Kamisama to no Chigiri" (ญี่ปุ่น: 送り火と神様との契り) | TBD | TBA | 4 กุมภาพันธ์ 2568 (2568-02-04) |  |
  อุริวยังเอาความทรงจำที่ได้จูบกับอาซาฮิออกจากหัวไม่ได้ และไม่ใช่แค่อาซาฮิ ยิ่งสายสัมพันธ์กับสามพี่น้องลึกซึ้งขึ้นเท่าไหร่อุริวก็เริ่มมองพวกเธอเป็นเพศตรงข้ามมากขึ้นเท่านั้น แต่ว่าเขาก็มีมีเวลามาถูกความรักดึงความสนใจไป ในท้ายที่สุดยังไงเป้าหมายของตัวเขาเองก็คือ "สอบเข้าคณะแพทย์มหาลัยเกียวโต" และ "ช่วยชีวิตคนอื่นโดยการเป็นหมอ" แต่ทว่าผลคะแนนจากการสอบจำลองที่เขาไปสอบมาได้เพียงแค่เกรด B เท่านั้น อุริวที่ได้ A มาโดยตลอดจึงช็อกเป็นอย่างมาก ในขณะเดียวกันอุริวก็ได้ไปเยี่ยมหลุมฝังศพในเทศกาลโอบ้งพร้อมกับคุณมาฮิรุและเหล่าเด็ก ๆ ในบ้านคิเซกิ...
| 18 | "การเล่นซ่อนหาของนาดาชิโกะ ~สับเปลี่ยน~" Transliteration: "Nadeshiko no Kakurenbo ~Kawaru~" (ญี่ปุ่น: 撫子のかくれんぼ　～換～) | TBD | TBA | 11 กุมภาพันธ์ 2568 (2568-02-11) |  |
  อุริวได้ประกาศกร้าวด้วยความตั้งใจของตัวเองว่า "จะเป็นผู้สืบทอดของศาลเจ้า" แม้ความสัมพันธ์ระหว่างอุริวกับสามพี่น้องจะแน่นแฟ้นกันมากขึ้นกว่าเดิมแล้ว แต่ยูนะก็มีท่าทีแปลกไป เธอทั้งคอยดูแลอุริวที่เป็นหวัดอย่างกระตือรือร้น และยังมัดทรงผมแปลก ๆ ในตอนอุทิศตนเพื่อศาลเจ้าด้วย แต่ด้วยสัญชาตญาณความเป็นพี่สาว ยาเอะจึงเป็นห่วงและบอกว่า "ยูนะอาจจะกำลังฝืนตัวเองอยู่ก็ได้" ยูนะปกปิดและกล้ำกลืนฝืนทนเรื่องอะไรอยู่กันแน่ อุริวพยายามจะเข้าไปให้ถึงจิตใจของเธอแต่ทว่า...?
| 19 | "การเล่นซ่อนหาของนาดาชิโกะ ~กลุ้มใจ~" Transliteration: "Nadeshiko no Kakurenbo ~Nayamu~" (ญี่ปุ่น: 撫子のかくれんぼ　～懊～) | TBD | TBA | 18 กุมภาพันธ์ 2568 (2568-02-18) |  |
  ไม่รู้ทำไมร่างกายของอุริวและยูนะดันสลับร่างกันซะได้ ทำให้พวกเขาต้องหาวิธีกลับร่างเดิมพร้อมกับปกปิดเรื่องดังกล่าวจากเพื่อน ๆ รวมถึงยาเอะกับอาซาฮิด้วย ในระหว่างที่ใช้ชีวิตขณะสลับร่างกันอยู่อย่างตึงเครียด อุริวก็ได้รับรู้ความรู้สึกของยูเนะ ส่วนยูนะก็ได้รับรู้ความรู้สึกของอุริว ทำให้จิตใจของพวกเขาสองคนเข้าใกล้กันมากขึ้น แม้จะยังไม่สามารถแก้ไขปัญหาดังกล่าวได้ แต่อุริวกับยูนะก็ยังคงใช้ชีวิตในโรงเรียนไปได้อย่างราบรื่น แต่ทว่าจากการพลั้งเผลอดูเหมือนว่าเรื่องที่สลับร่างกันอยู่จะความแตกต่อ "โอมิจจัง" เพื่อนสนิทของยูนะซะแล้ว...
| 20 | "การเล่นซ่อนหาของนาดาชิโกะ ~ดึงดูดใจ~" Transliteration: "Nadeshiko no Kakurenbo ~Hikareru~" (ญี่ปุ่น: 撫子のかくれんぼ　～惹～) | TBD | TBA | 25 กุมภาพันธ์ 2568 (2568-02-25) |  |
  เมื่ออุริวตัดสินใจจะเผชิญหน้ากับยูนะเพื่อพูดคุยเกี่ยวกับความคิดที่เธอปกปิดเอาไว้ พวกเขาก็ได้สลับร่างกลับไปยังร่างเดิมของตัวเอง ยูนะที่ถูกอุริวขอร้องจึงได้รวบรวมความกล้าเปิดเผยอดีตรวมถึงความฝันของตัวเธอ และสำหรับอุริวแล้วความฝันของยูนะมันก็เหมาะกับเธอสุด ๆ เพียงแต่ว่าตัวเธอยังขาดความมั่นใจอยู่ เมื่อเขารู้ว่ายูนะกลัวว่าตัวเองจะทำให้คนอื่นได้พบเจอกับเคราะห์ร้ายจากความเห็นแก่ตัวของตัวเธอเอง เขาจึงพยายามจะลวงถามความรู้สึกจริง ๆ ของเธอออกมา แต่ทว่า...
| 21 | "ภาพลวงตาจากตะวันจรัสแสง ~แตกต่าง~" Transliteration: "Hakujitsu no Nige-mizu ~Kotonaru~" (ญี่ปุ่น: 白日の逃げ水　～異～) | TBD | TBA | 4 มีนาคม 2568 (2568-03-04) |  |
  ยาเอะ ยูนะ และอาซาฮิ จากการได้ใช้ชีวิตไปด้วยกันกับสามพี่น้อง อุริวก็เริ่มตระหนักได้ว่าพวกเธอเริ่มเป็นมากกว่าครอบครัวแล้วสำหรับเขา "เราคิดยังไงกับสามพี่น้อง เราอยากจะทำยังไงกันแน่" อุริวก็ได้แต่สับสนในคำถามที่ไร้ซึ่งคำตอบนั้น ในขณะเดียวกันเพื่อนสมัยเด็กของอุริวอย่าง "สึรุยามะ ชิราฮิ" ก็กำลังทุกข์ใจอยู่เช่นกัน เพราะสามพี่น้องกับอุริวก็เริ่มสนิทกันมากขึ้นเรื่อย ๆ ในสถานการณ์แบบนั้นเธอก็ได้แต่คิดว่าเธอเป็นเพื่อนสมัยเด็กต่อไปเรื่อย ๆ มันจะดีแล้วหรือเปล่า ชิราฮิที่กำลังทรมานใจกับความรู้สึกที่มีต่ออุริว เธอก็ได้ชวนเขามาจับกลุ่มติวหนังสือกันแต่ทว่า...
| 22 | "ภาพลวงตาจากตะวันจรัสแสง ~ความรู้สึก~" Transliteration: "Hakujitsu no Nige-mizu ~Omoi~" (ญี่ปุ่น: 白日の逃げ水　～想～) | TBD | TBA | 11 มีนาคม 2568 (2568-03-11) |  |
  อุริวตกตะลึงเมื่อถูกมองด้วยสายตาหวาดกลัวอีกทั้งยังถูกเรียกว่า "คนไม่รู้จัก" และ "คนแปลกหน้า" จากสามพี่น้อง ชิราฮิได้ปลอบอุริวที่เป็นแบบนั้นอย่างอ่อนโยนพร้อมกับยิ้มแล้วบอกกับเขาว่า "ตัวเธอกับอุริวเป็นแฟนกัน" ดูเหมือนว่าอุริวจะถูกส่งมาอยู่โลกอีกใบหนึ่งซะแล้ว ในโลกใบนี้ที่อุริวเป็นแฟนกับชิราฮิ เขาไม่ได้ออกไปจากบ้านคิเซกิและใช้ชีวิต ม.ปลาย อย่างสงบสุขอีกทั้งยังมีความสุขร่วมกับชิราฮิ บ้านที่รู้สึกสบายใจด้วย อนาคตที่มั่นคง และแฟนที่แสนน่ารัก... อุริวจะคิดยังไงกับโลกที่เขาไม่ได้ขาดเหลืออะไรสักอย่างกันนะ...?